पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। एसएमएस अस्पताल की इमरजेंसी में रेजीडेंट डॉक्टर से मारपीट करने के मामले में पुलिस ने शुक्रवार को एक युवक को गिरफ्तार कर लिया है। जबकि दूसरा आरोपी अभी भी पुलिस की गिरफ्त से बाहर है। हालांकि पुलिस जगह-जगह दबिश दे रही है। जानकारी के अनुसार गुरुवार रात बारह बजे घायल दो युवकों के दोस्त रेजीडेंट डॉक्टर के साथ मारपीट कर भाग गए। घटना से आक्रोशित होकर डॉक्टरों ने मरीज को देखना बंद कर दिया और बदमाशों को पकडऩे की मांग की। मोतीडूंगरी थाना ने देर रात मामला दर्ज कर अस्पताल में अतिरिक्त पुलिस बल तैनात कर दिया।
क्या था मामला: पुलिस ने बताया कि बीयर बार में हुए झगड़े में घायल होकर दो युवक अस्पताल पहुंचे थे। अस्पताल के ड्रेसिंग रूम में भी दोनों झगडऩे लगे। डॉक्टर राकेश शर्मा ने उन्हें अस्पताल में झगड़ा करने से मना किया। इस पर वे उनसे झगडऩे लगे। इसी दौरान उनके दोस्तों ने डॉक्टर राकेश शर्मा के साथ मारपीट कर दी। डॉक्टर से मारपीट कर बदमाश भाग गए। गार्ड ने उन्हें पकडऩे का प्रयास किया, लेकिन वे धक्का देकर बाइकों से भाग गए। बाइक के नंबर आधार पर पुलिस ने युवकों की तलाश कर एक को गिरफ्तार कर लिया है। जबकि दूसरे आरोपी तलाश की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn